**ΠΥΡΓΟΣ: 12-05-2020**

**Αριθ. Πρωτ.: 2752**

 ΕΛΛΗΝΙΚΗ ΔΗΜΟΚΡΑΤΙΑ

 **ΠΡΟΣ: Εκπαιδευτικούς της Δ/νσης Π.Ε. Ηλείας**

 **(Δια των Διευθυντών/ντριών και Προϊσταμένων Σχολικών Μονάδων)**

 **ΚΟΙΝ.: Διευθύνσεις ΠΕ όλης της χώρας**

 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ

 ΚΑΙ ΘΡΗΣΚΕΥΜΑΤΩΝ

  **-----------**

 ΠΕΡΙΦ. Δ/ΝΣΗ Α/ΘΜΙΑΣ & Β/ΘΜΙΑΣ

 ΕΚΠ/ΣΗΣ ΔΥΤ. ΕΛΛΑΔΑΣ

Δ/ΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΗΛΕΙΑΣ

 Π.Υ.Σ.Π.Ε.

 ----------

Ταχ. Δ/νση: Εθνικής Αντίστασης 17

Ταχ. Κώδ. - Πόλη: 271 31 - Πύργος

Ιστοσελίδα: <http://dipe.ilei.sch.gr>

Πληροφορίες: Νικόλαος Φαρμάκης

 Μαρίνα Σμυρνή

Τηλέφωνο : 26210 40285-282

 FAX: 26210 22403

Ε-mail: mail@dipe.ilei.sch.gr

# ΘΕΜΑ: α) Πίνακες κενών οργανικών θέσεων *κλάδων ΠΕ70-Δασκάλων, ΠΕ60-Νηπιαγωγών, ΠΕ06-Αγγλικής Γλώσσας, ΠΕ11-Φ.Αγωγής, ΠΕ79-Μουσική, ΠΕ86-Πληροφορικής* της Π.Ε. Ηλείας

#

 **β) Πρόσκληση υποβολής δήλωσης προτιμήσεων για μεταθέσεις ή οριστική τοποθέτηση σε σχολεία της ίδιας περιοχής**

**Η Αναπληρώτρια Δ/ντρια Α/θμιας Εκπ/σης Ηλείας**

**έ χ ο ν τ α ς υ π ό ψ η**

1. Τις διατάξεις του άρθρου 33, παρ. β΄, του Ν 4547/2018 (ΦΕΚ102/2018 τ.Α΄) «Αναδιοργάνωση των δομών υποστήριξης της Πρωτοβάθμιας και Δευτεροβάθμιας Εκπαίδευσης και άλλες διατάξεις»
2. Τις διατάξεις του ΠΔ 50/1996 όπως τροποποιήθηκε με το ΠΔ 100/1997
3. Τις διατάξεις του ΠΔ 1/2003.
4. Την με αρ.πρωτ.176287/Ε2/12-11-2019 (ΑΔΑ: ΩΝΞ44ΜΤΛΗ-9ΜΡ), εγκύκλιο του Υ.ΠΑΙ.Θ. με

θέμα *«Μεταθέσεις εκπαιδευτικών Πρωτοβάθμιας Εκπαίδευσης σχολικού έτους 2019-2020»*

1. Την με αριθμό 13515/Ε2/31-1-2020 απόφαση της Υπουργού Παιδείας και Θρησκευμάτων με

 θέμα «Μετάταξη εκπαιδευτικών από κλάδο σε κλάδο της Πρωτοβάθμιας Εκπαίδευσης και από

 κλάδο της Δευτεροβάθμιας σε κλάδο της Πρωτοβάθμιας Εκπαίδευσης» (ΦΕΚ 326/Γ΄/23-03-2020) ,

1. Την με αρ. πρωτ. 43925/Ε2/07-04-2020(ΑΔΑ: Ω1ΘΙ46ΜΤΛΗ-4ΚΧ) Υ.Α. με θέμα

«Μεταθέσεις εκπαιδευτικών Α/θμιας Εκπ/σης από περιοχή σε περιοχή μετάθεσης έτους 2020»

1. Την με αριθμό **10/05-05-2020** Πράξη του ΠΥΣΠΕ Ηλείας.

**Ανακοινώνουμε**

#  Τους πίνακες των κενών οργανικών θέσεων, *κλάδων ΠΕ70-Δασκάλων, ΠΕ60-Νηπιαγωγών, ΠΕ06-Αγγλικής Γλώσσας, ΠΕ11-Φ.Αγωγής, ΠΕ79-Μουσικής & ΠΕ86-Πληροφορικής,* της Π.Ε. Ηλείας όπως αυτά αναγράφονται στους επισυναπτόμενους πίνακες excel.

**Κ Α Λ Ο Υ Μ Ε**

 τους εκπαιδευτικούς ***ΠΕ70-Δασκάλων, ΠΕ60-Νηπιαγωγών, ΠΕ06-Αγγλικής Γλώσσας, ΠΕ11-Φ.Αγωγής, ΠΕ79-Μουσικής* & *ΠΕ86-Πληροφορικής,* της Π.Ε. Ηλείας**, που έχουν υποβάλλει αίτηση μετάθεσης από σχολείο σε σχολείο του νομού μας και τους εκπαιδευτικούς που βρίσκονται στη Διάθεση της Διεύθυνσης να υποβάλλουν κατά περίπτωση αίτηση – δήλωση προτίμησης για μετάθεση, στην οποία μπορούν να επιλέξουν μέχρι είκοσι (20) σχολικές μονάδες κατά σειρά προτίμησης, έχοντας υπόψη τα κατωτέρω:

* Η δήλωση προτίμησης σχολικών μονάδων για οριστική τοποθέτηση/βελτίωση θέσης θα γίνει **αποκλειστικά** μέσω του Online Συστήματος Διαχείρισης Μητρώου Εκπαιδευτικών και Υποβολής Αιτήσεων Μεταθέσεων (<https://teachers.minedu.gov.gr>) από **Τετάρτη *13-05-2020 έως και την Τρίτη 19-05-2020.*** Η παραπάνω προθεσμία είναι **αποκλειστική**. Εκπρόθεσμες δηλώσεις ή ενστάσεις σχετικές με συμπλήρωση προτιμήσεων δε θα γίνονται δεκτές.

Οι εκπαιδευτικοί που βρίσκονται στη Διάθεση της Διεύθυνσης για οποιοδήποτε λόγο **οφείλουν να υποβάλουν δήλωση τοποθέτησης, διαφορετικά θα τοποθετηθούν κατά την Γ΄φάση των μεταθέσεων στις υπόλοιπες κενές θέσεις,** εφόσον υπάρχουν εναπομείναντα οργανικά κενά, προς το συμφέρον της Υπηρεσίας.

* Μεταξύ των **είκοσι (20)** σχολικών μονάδων, οι εκπαιδευτικοί δύνανται να δηλώσουν και σχολικές μονάδες με μηδέν (0) οργανικά κενά, καθώς ενδέχεται κατά τη διαδικασία των τοποθετήσεων να προκύψει οργανικό κενό από τους αιτούμενους μετάθεση εντός (βελτίωσης θέσης) εκπαιδευτικούς.
* Μετά την ανακοίνωση των μεταθέσεων οι εκπαιδευτικοί θα έχουν δικαίωμα να υποβάλλουν **ένσταση** για τυχόν λάθη ή παραλείψεις του Συμβουλίου μέσα σε διάστημα **πέντε** (5) ημερών.
* Με βάση το Προεδρικό Διάταγμα 50/96 άρθρο 10,παρ. 3, προβλέπονται **αμοιβαίες** μεταθέσεις. Μετά την ανακοίνωση των γενικών μεταθέσεων μπορούν να υποβληθούν αιτήσεις για **αμοιβαίες μεταθέσεις** από τους ενδιαφερόμενους εκπαιδευτικούς **εντός 15 ημερών από την ανακοίνωση του πίνακα μεταθέσεων / οριστικών τοποθετήσεων εντός ΠΥΣΠΕ.**
* Ενδιαφερόμενοι που δεν επιθυμούν να δηλώσουν κενό σε κάποια σχολική μονάδα (αφορά αυτούς που ήδη έχουν αιτηθεί μετάθεση/βελτίωση οργανικής θέσης), οφείλουν να αποστείλουν τη συνημμένη Υπεύθυνη Δήλωση με την οποία ανακαλούν το αίτημα για μετάθεση εντός του ΠΥΣΠΕ Ηλείας

**ΣΗΜΕΙΩΣΗ:** Για το σχολικό έτος 2020-2021 **στην πλειοψηφία των σχολικών μονάδων θα υπάρξουν λειτουργικές υπεραριθμίες** καθώς ύστερα από ομόφωνη γνωμοδότηση του Π.Υ.Σ.Π.Ε. δίνονται **ΟΛΕΣ** οι οργανικές θέσεις των σχολικών μονάδων όπως αυτές αποτυπώνονται στο myschool.

Με ευθύνη των Διευθυντών/ντριων σχολικών μονάδων και των Προϊσταμένων Νηπιαγωγείων παρακαλούνται **να λάβουν γνώση**  όλοι οι υπηρετούντες εκπαιδευτικοί στη μονάδα τους, καθώς και οι εκπαιδευτικοί που απουσιάζουν για οποιοδήποτε λόγο.

ΣΥΝΗΜΜΕΝΑ:

* Πίνακες κενών οργανικών θέσεων
* Υπεύθυνη Δήλωση
* Πίνακας με τα μόρια όσων εκπαιδευτικών υπέβαλαν αίτηση

για Μετάθεση-Οριστική τοποθέτηση

Η Αναπληρώτρια Διευθύντρια Π.Ε. Ηλείας

 Προϊσταμένη Εκπαιδευτικών Θεμάτων

 Σωτηρούλα Ασημακοπούλου